section_heading: Rodna i vjerska ograničenja
paragraph_text: Kod nasljeđivanja britanskog prijestolja trenutno se primjenjuje načelo muške primogeniture, po kojem sinovi imaju u nasljeđivanju prednost u odnosu na kćeri, a starija djeca prednost u odnosu na mlađu djecu istoga spola. Međutim, 28. listopada 2011. britanski premijer David Cameron objavio je na sastanku šefova vlada Commonwealtha u Perthu da se svih šesnaest komonveltskih kraljevstava, uključujući Ujedinjeno Kraljevstvo, složilo da se ukine pravilo o prednosti muških potomaka nad ženskim.<ref>name=primogeniture Također su se složili da se za buduće vladare ukine zabrana sklapanja braka s katolicima, zabrana koja je uvedena Zakonom o nasleđivanju 1701. nakon Slavne revolucije iz 1688. Međutim, kako je britanski monarh istodobno vrhovni poglavar Crkve Engleske, i dalje će na snazi ostati zakon koji zabranjuje da rimokatolik stupi na prijestolje, a koji vuče podrijetlo iz nepovjerenja koje su Englezi i Škoti u 17. stoljeću gajili prema rimokatoličanstvu. U britanskom parlamentu već je usvojen Zakon o nasleđivanju krune 2013., koji je dobio kraljevski pristanak 25. travnja 2015., a stupit će na snagu kad ekvivalentni zakoni budu usvojeni u svim ostalim komonveltskim kraljevstvima.<ref> Samo osobe protestantske vjeroispovijesti mogu naslijediti britansku krunu. Rimokatolici i oni koji su u braku s rimokatolicima isključeni su iz crte nasljeđivanja.<ref><ref><ref> Takva osoba smatra se "prirodno mrtvom" što se tiče nasljeđivanja prijestolja, no ta se diskvalifikacija ne proteže na zakonite potomke te osobe.